《浈阳峡舟中偶述寄白沙潮连诸友》
明代·林光

溪曲山深月影孤，猿声争亦笑迷途。一官老去愁将母，七尺贫来愧病躯。

耳畔怯逢新杜宇，镜中还是旧头颅。江门烟水潮连酒，祇欠园田二顷馀。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。